*Hankija soovib tellida projekteerimistöid RMK poolt hallatava külastusobjekti ehitise rekonstrueerimiseks. Projekteerimistööde täpsed kirjeldused on toodud järgnevas projekteerimistööde lähteülesandes*

**LÄHTEÜLESANNE PALLI TELKIMISALA JA TEELAIENDUSTE PROJEKTEERIMISTÖÖDEKS**

**Käesoleva töö raames tellitakse RMK külastuskorraldusliku taristu: Palli telkimisala ja ala teenindava parkimisala**, mis asub Hiiu maakonnas, Hiiumaa vallas, Palli külas, kinnistul Putkaste metskond 22, sihtotstarbega maatulundusmaa 100%*;* katastritunnusega 39201:002:0510(riigivara reg nr KV3105) ja 20501:001:1396, **rekonstrueerimise projekti projekteerimistööd, mille tulemusena valmib tööprojekt**.

Projekteerimistööde eesmärk on Palli telkimisala rekonstrueerimisprojekti projekteerimistööd tööprojekti staadiumis, mille maht ja sisu vastab standarditele ja EVS 932:2017 (Ehitusprojekt) ning Majandus- ja taristuministri määrusele nr. 97 (RT I, 18.07.2015, 7) ja Poama-Palli teele 3920038 telkimisala piires kommunikatsioonide teenindamist ja külastajate liiklusvahendite parkimist võimaldavate teelaienduste rekonstrueerimisprojekt tööprojekti staadiumis(parkimisalad).

**Projekteerimitöö aluseks on Palli telkimisala laiendamise detailplaneering. Koostaja arhitektuuribüroo DAGOpen OÜ töö nr 23-27**

Projekteerimistööde käigus tuleb:

koostada rajatiste projekt vastavalt kehtivale detailplaneeringule ja käesolevale lähteülesandele ja muudele alusdokumentidele (vt. lisad);

* koostada eelprojekt;
* koostada tööprojekt;
* lammutus ja utiliseerimine lahendada tööprojekti osana (Palli vaatetorn, katusealune grilli ja puudekuuriga, käimla jne);
* koostada projekti tööde organiseerimise osa, sh:
  + ajutiste ehitiste ja rajatiste plaan;
  + transpordi liiklusskeemid ja vastava märgistuse paiknemine;
  + materjalide ladustamise kohad;
  + arvestada kaitsealuste liikide kaitse-eeskirjadest ja seadustest tulenevaid kitsendusi;
  + vajadusel seada transpordile ja ehitustehnikale piirangud;
  + ehitusaegne jäätmekäitlus
* koostada rajatiste hooldusjuhend
* hankida
  + ehitusluba (riigilõivu tasub tellija)

**1. TARISTU EESMÄRK ja KÜLASTUSKOORMUS**

Telkimisalale planeeritav taristu on mõeldud avalikuks kasutamiseks.

Palli telkimisala asub Kõpu poolsaare põhjapoolsel küljel, Läänemere rannal, Palli säärel. RMK Külastajauuringu andmetel peetakse objektil oluliseks looduse vaatlemist, tutvumist maastikuga ja rannapuhkust. RMK külastusmahu seire andmetel on Palli telkimisala külastuskoormus enam kui 9000 külastust aastas.

Palli telkimisala on oluline objekt Hiiumaa puhkeala külastuskoormuse hajutamiseks, laiemal rannaalal omavoliliste lõkkeasemete ärahoidmiseks ning kaitsealadel paiknevate telkimisalade külastuskoormuse vähendamiseks. Palli telkimisala paikneb ranna äärses tallamisõrnas samblikumännikus. RMK külastusobjektide seisundi seire andmetel oli tallamise mõju Palli telkimisala pinnase ja alustaimestiku seisundile suurem aastatel 2010-2015, mil alale omane taimkate taandus ja seisund halvenes. Tallamisõrna ja pika taastumisajaga kooslusena vajab ala maastiku seisundi hoidmiseks ja senise kasutuskoormuse juures paranemiseks lisameetmete rakendamist, mis on ka käesoleva projekti eesmärgiks.

Telkimisala projekteeritavad rajatised peavad tagama:

* külastuskoormuse koondumise projekteeritavale alale ja ala koormustaluvuse suurenemise läbi suunatud liikumisradade, piirete jm;
* Looduskaitseseaduses § 37 lg 3 p 6 sätestatut, mille järgi on mootorsõidukiga ning maastikusõidukiga keelatud sõita väljaspool teid ranna või kalda piiranguvööndis välja arvatud § 37 lg 3 p 6 alusel määratletud erandjuhtudel;
* kehtivas Pallinina lautrikoha detailplaneeringus (projektbüroo Dagopen 13.06.2016 töö nr.05-163) kehtestatud merele juurdepääsu.

Projekteerimisel lähtuda materjalide valikust, mis tagaks objekti taristu pikaajalise kasutuse. Taristu projekteerimisel arvestada ligipääsetavuse võimaluste loomisega liikumispuudega inimestele (liikumine alal, käimla) ning arvestada universaalse disaini põhimõtetega.

Telkimisala rekonstrueerimisprojekt peab lähtuma alale kehtestatud detailplaneeringust.

**2. TARISTU FUNKTSIOONID JA kasulikUD pinNAd**

|  |  |  |
| --- | --- | --- |
| PÕHIFUNKTSIOON | *Metsakaitseline külastajat suunav taristu* | |
| - teenindustsoon | 104406 | m2 |

**3. TARISTU ANDMED, ASENDIPLAANILINE LAHENDUS**

|  |  |  |
| --- | --- | --- |
| Taristu element | kogus | täpsustus |
| lammutatavad külastusobjekti elemendid | 9 | puudekuuriga katusealune (silikaadist sein), amortiseerunud vaatetorn (teraskonstruktsioon), kuivkäimla, puude varjualune, prügiaedik jne |
| juurdepääs | 1 | Poama-Palli teelt |
| **telkimisala** | 1 | Telkimisala (ca 19 000 m2 ) ca 30-le telgile, 8-le kuni 10-le tugevdatud pinnasega lõkkekohale pinkide ja pinklaudadega  Vastavalt DP põhijoonisele 3 ja 4 |
| värav/portaal | 1 | informatiivne sissepääsuala telkimisalale |
| objektisisene tee (olemasolev), parkimistaskutega (ala) | 1 kuni 3 | telkimisala teenindust, lautrikohale pääsu ja külastajale transpordi parkimist võimaldav tugevdatud kattega ala,  Vastavalt DP põhijoonisele |
| piirded | 2 | tee ja parkimisalade telkimisalast eraldamiseks, ala välispiiri tähistamiseks  Vastavalt DP põhijoonisele |
| infoala | 2 | infotahvlid teabe ja suuniste jagamiseks |
| viidad | ca 10 | objektisisene suunamine olulistele elementidele ja õpperajale |
| jalgrajad | m | üle luidete randa, lõkkekohtade ja teenindushoone vahel ning erodeerunud pinnase kaitseks telkimisalal  Vastavalt DP põhijoonisele |
| valatud alusega katusealune (olemasolev) | 1 | pinkidega varustatud, osaliselt katusega kaetud piiratud ala |
| **teenindushoone** | 1 | mitmeotstarbeline rajatis külastajate teenindamiseks (käimla/lõkkepuud/prügi/infoväljad seinal)  Vastavalt DP põhijoonisele 6 |
| **käimla/puukuur** | 1 | rajatis külastajate teenindamiseks  Vastavalt DP põhijoonisele 5 |

**4. RAJATISTE TEHNILISED ANDMED, NÕUDED**

|  |  |
| --- | --- |
| Lammutatavad külastusobjekti elemendid | projekteerida puudekuuriga katusealuse (silikaadist seinaga), amortiseerunud vaatetorni (teraskonstruktsioon), prügiaediku, kuivkäimla ja pinklaudade, lõkkeasemete (vt joonis 1) lammutus ja jäätmete utiliseerimine. |
| **Telkimisala**  - värav/portaal  - katusega laud-pink  - kattega lõkkekoht  -valatud alusega, pinkidega varustatud katusealune (olemasolev)  - pingid | projekteerida massiivsest puidust sammassissepääs, (varustatud ala nimetusega);  projekteerida sissepääsuga sarnaselt massiivsest puidust katusega laud-pink > 10 tk. (mõõtmetega h=3,5m, l=3,0 m), et taristu mõjuks ühtse tervikuna  toiduvalmistamise võimalusega varustatud kaetud lõkkekoht > 10 tk.; (joonised olemas, tellija hangitav)  praegu osaliselt katusega kaetud, pinkidega varustatud, piiratud ala betoonalusel, kasutusvõimalus liikumispuudega inimesele; projekteerida alale sobivalt nii et jääks mugav/ ligipääsetav liikumispuudega inimestele.  statsionaarsed puidust pingid 3 tk iga lõkkekoha ümber, l = 2m. |
| objektisisene tee, parkimisaladega  - infoala  -piirded  -viidad  -jalgrajad  -tugevdatud pinnasega ala | projekteerida telkimisala teenindust, lautrikohale pääsu ja külastajale transpordi parkimist võimaldav tugevdatud kattega ala (aastaringne kasutus, külastuskoormus 9000 külastust aastas, teenindava transpordivahendi maksimaalne täismass kuni 27 t, alus -liivane pinnas).  Projekteerida parkimisalade kõrvale infotahvlitega (kolme infoväljaga) alad, mis mahutavad Hiiumaa külastusala info, telkimisala asendiplaani, Palli õpperaja skeemi ja juhendmaterjali ja kasutada ühe võimalusena infoväljana teenindushoone seina (täpse asukoha annab tellija);  projekteerida liiklust telkimisalast eraldavad ning telkimisala piiritlevad rajatised;  vajalikud suunaviidad parklas, lõkkekohtades (kujundus vastavalt RMK visuaalsele kommunikatsioonile) millede täpsed kogused, asukohad ja kajastatav info lepitakse kokku koostöös tellija esindajaga;  projekteerida külastuse suunamiseks ja pinnase erosiooni tõkestamiseks jalgrajad (elastsel alusel laudtee (teisaldatav), kruusasõelmetest jalgrada vms.) liikumistrajektooridele telkimisalal ning üle luidete randa;  projekteerida pinklaudade ja tallamist taluvad alused. |
| **Teenindushoone:**  - käimla  - prügikogumis ruum  - lõkkepuude hoiuruum | projekteerida mitmeotstarbeline hoone, kus on lahendatud käimla/lõkkepuud/prügi osa ja päikeseenergia baasil laadimisjaam ning ligipääs teenindavale tehnikale;  tuulejõul töötava sundventilatsiooni ja maa-aluse mahutiga kahekohaline kuivkäimla (1 inva koht);  väljastpoolt hõlpsalt jäätmete liigiti sorteerimist võimaldav ja teenindatav ruum prügikonteinerite (4 tk, min 0,6 m3) hoiuks;  ruum lõkkepuudele (kuni 5 m3)– vastavalt ala vajadusele; |
| **käimla-puukuur** | eraldiseisev rajatis, tuulejõul töötava sundventilatsiooni ja maa-aluse mahutiga ühekohaline kuivkäimla, osalise puude varjualusega |
| **objektisisene tee parkimistaskutega** | telkimisala teenindust, lautrikohale pääsu ja külastajale transpordi parkimist võimaldav tugevdatud kattega ala |

**5. KAITSET JA TEGEVUSI REGULEERIVAD AKTID**

|  |  |  |
| --- | --- | --- |
| Seadused | [*Veeseadus*](https://www.riigiteataja.ee/akt/110122020036?leiaKehtiv) | *Objekt paikneb ranna veekaitsevööndis (20 m).* |
| [*Looduskaitseseadus*](https://www.riigiteataja.ee/akt/130122011013?leiaKehtiv) | *Objekt paikneb ranna või kalda piiranguvööndis (200 m), ranna või kalda ehituskeeluvööndis ning detailplaneeringuga vähendatud ehituskeeluvööndis. Alale jääb kaitsealuste liikide leiukohti.* |
| [*Metsaseadus*](https://www.riigiteataja.ee/akt/130122020008?leiaKehtiv) | *Järgida Metsaseadusest tulenevaid piiranguid.* |
| [*Planeerimisseadus*](https://www.riigiteataja.ee/akt/126022015003?leiaKehtiv) | *Objekt paikneb ranna või kalda ehituskeeluvööndis ning detailplaneeringuga vähendatud ehituskeeluvööndis.* |
| [*Tuleohutuse seadus*](https://www.riigiteataja.ee/akt/130122020005?leiaKehtiv) | *Taristu rekonstrueerimisel on vaja järgida Tuleohutuse seadusest tulenevaid piiranguid. Seaduses on sätestatud metsa- ja muu taimestikuga kaetud ala tuleohutusnõuded (§ 16, § 17 ja § 18).* |
| [*Ehitusseadustik*](https://www.riigiteataja.ee/akt/130122020006?leiaKehtiv) | *Avaliku kasutusega objekt* |
| Määrused, nõuded, planeeringud, arengukavad | *Keskkonnaministri 11.juuni 2015. a. määrus nr. 34, „*[*Metsatee seisundi kohta esitatavad nõuded*](https://www.riigiteataja.ee/akt/116062015003)*“* | *Objektisisese tee ja parkimisalade projekteerimisel arvestada viidatud määrusega.* |
|  | *Siseministri määrus 30.08.2010 nr 40 „*[*Küttekoldevälise tule tegemise ja grillimise kohale esitatavad nõuded*](https://www.riigiteataja.ee/akt/115062012013?leiaKehtiv)*“* | *Lõkkekohtade asukoha valikul ja projekteerimisel arvestada nimetatud määrusega.* |
|  | *Pallinina lautrikoha detailplaneering* |  |
|  | *Palli telkimisala detailplaneering* |  |
|  | [*Hiiumaa valla üldplaneerin*](https://vald.hiiumaa.ee/uldplaneering)*g* |  |
| RMK sisesed korrad, juhendid | *RMK külastusobjektide komplektsuse ja korrasoleku juhis (lisa 2)* | *Lahti seletatud RMK Külastuskorraldusosakonnas kasutatavad väikevormide mõisted, kohustuslikud elemendid objektitüübiti jms* |
|  | [*RMK visuaalne kommunikatsioon*](https://media.rmk.ee/files/RMK_CVI_2013.pdf) | *RMK-s aktsepteeritud kujundus* |

**6. NÕUDED HOONE (RAJATISE) KUJUNDUSELE, MATERJALIDELE**

|  |
| --- |
| - uue projekteeritava taristu kujundus peab mõjuma ühtse tervikuna, sobima ümbritsevasse keskkonda ning arvestama lähiümbruse väljakujunenud arhitektuurset eripära, kujundusliku stiili ja ehitustavasid;  - projekteerimisel arvestada puhkealal varasemalt kasutatud omanäolist stiili;  - kõik puitdetailid (eelistatult Mä) töödelda keskkonnasertifikaati omava puidukaitsevahendiga, mis tagab taristule kauakestva kasutusaja;  - lõplik materjalide valik ja kujunduslahendus tuleb projekteerimise käigus kooskõlastada tellijaga. |

**7. MUUD ERINÕUDED**

|  |
| --- |
| 1. Projekteeritav taristu asub ranna piiranguvööndis – projekteerimisel arvestada kõigi kitsenduste ning Eesti Vabariigis kehtivate õigusaktidega.  2. Koostada juhised (ehitusaegsete ajutiste ehitiste ja rajatiste plaan koos seletuskirjaga) tegevuseks ehitustööde teostamisel. |

**8. PROJEKTEERIMISTÖÖDE TÄHTAJAD**

|  |
| --- |
| Projekteerimistööde kõikide etappide teostamiseks alates hankelepingu sõlmimisest on 6 kuud.  Projekteerija kohustus osutada mõistlikus mahus kaasabi ehitustööde käigus tekkivate projektiga seotud küsimuste lahendamisel lõpeb ehitustööde lõppemisega. |

**9. LISAD:**

Lisa 1-1. Kaitseväärtuste väljavõte

Lisa 1-2 P.P. Projekt OÜ, Töö nr: 120220. Palli linnuvaatlustorn Hiiu maakond, Hiiumaa vald, Palli küla, katastriüksus Putkaste metskond 22 39201:002:0510 ehitise audit

Lisa 1-3. RMK külastusobjektide komplektsuse ja korrasoleku kord

Lisa 1-4 Nõusolek ehituskeeluvööndi vähendamiseks

Lisa 1-5 Palli telkimisala laiendamise detailplaneering

|  |  |
| --- | --- |
| **Koostas:** | Aili Küttim |
| **Kuupäev:** | 18.04.2024 |