*Hankija soovib tellida projekteerimistöid RMK poolt hallatava külastusobjekti ehitise rekonstrueerimiseks. Projekteerimistööde täpsed kirjeldused on toodud järgnevas projekteerimistööde lähteülesandes*

**LÄHTEÜLESANNE Viru raba õpperaja parkla väikevormide PROJEKTEERIMISTÖÖDEKS**

Käesoleva töö raames tellitakse RMK külastuskorraldusliku taristu, Lahemaa rahvuspargis Viru raba õpperaja parkla väikevormidele ehitusprojekt. Parkla asub:

* Kolga alevik, Kuusalu vald, Harjumaa, Majandus- ja kommunikatsiooniministeeriumile kuuluval maatükil pindalaga 6390 m2 (85 Liiapeksi-Loksa tee), sihtotstarbega transpordimaa 100%*;* katastritunnusega 35203:002:0031. Parkla on välja ehitatud ja kantud Ehitisregistrisse (EHR kood: 221423307).

Projekteerimistööde eesmärgiks on Viru raba õpperaja parkla väikevormide eskiislahenduse koostamine ja ehitusprojekti projekteerimine tööprojekti mahus, mille maht ja sisu vastab standarditele ja EVS 932:2017 (Ehitusprojekt) ning Majandus- ja taristuministri määrusele nr. 97 (RT I, 18.07.2015, 7), „Nõuded ehitusprojektile“. Koostatud projekt peab tuginema ja projekteerija peab projekti koostamisel juhinduma Eesti Vabariigis kehtivate õigusaktide, standardite, normdokumentide ja juhendite terviktekstidest.

Projekteerimistööde käigus tuleb:

* arvestada Eesti Vabariigis kehtivatest õigusaktidest tulenevate kitsendustega alal (mh käesoleva lähteülesande punktis 4 tooduga);
* koostada rajatiste ehitusprojekt vastavalt Tellija poolt esitatud Lisa 1-1 mahus olevale asendiplaanile, käesolevale lähteülesandele ja muudele alusdokumentidele (vt. ka lisad);
  + koostada eskiislahendus;
  + koostada tööprojekt;
* koostada projekti tööde organiseerimise osa, sh
  + teostatavate tööde järjekord jms;
  + materjalide jm transpordi liiklusskeemid ja vastava märgistuse paiknemine;
  + materjalide ladustamise kohad;
  + ehitusaegne jäätmekäitlus.
* koostada rajatiste hooldusjuhend;
* hankida:
* vajalikud kooskõlastused ametkondadelt ja võrguvaldajatelt (sh Keskkonnaamet);

**1. TARISTU EESMÄRK ja KÜLASTUSKOORMUS**

RMK soovib täiendada Viru raba õpperaja parklat taristuga, mis aitaks paremini suunata külastajaid, parandada ligipääsetavust, pakkuda külastajatele puhkevõimalusi ning jagada mitmekülgset teavet Lahemaa rahvuspargi teemade, objektide ja kohaliku kogukonna teenuste kohta, samuti üldist infot ka kõigi teiste Eesti rahvusparkide kohta.

Viru raba õpperada on Lahemaa rahvuspargi suurima külastatavusega RMK avalik objekt, mis paiknedes Tallinn-Narva magistraaltee läheduses, on väravaks Lahemaale, seal paiknevatele huviväärtustele ning seal asuvatele külastusobjektidele. Kavandatava projektiga tugevdatakse tunnetust, et just siin on külastaja saabunud Lahemaa rahvusparki. Seda tunnetust on kavandatud markeerida tingliku maamärgina „Värav Lahemaale“, milleks projekteeritakse Viru raba õpperaja parklasse teemakohane kujunduslahendus.

Tellitava ehitusprojekti eesmärgiks on saada Viru raba õpperaja parklasse sobivate taristuelementide arhitektuursed lahendused ligipääsetavale invakäimlale, maksimaalselt 2 m kõrgune ja 5 m lai infosein/infotahvlite kogum, jäätmete kogumise lahenditele ning olemasoleva kauplemisalal (6x10 m) müügitaristu lahendusele. Projekteeritav taristu peab olema valmistatud puidust, võimalusel kasutades uudseid tehnilisi lahendusi ja moodustama omavahel harmoneeruva terviku.

Projektiga planeeritav taristu aitab kaasa kaitseväärtuste tutvustamisele läbi nende eksponeerimise.

**2. TARISTU FUNKTSIOONID JA kasulikUD pinNAd**

|  |  |  |
| --- | --- | --- |
| PÕHIFUNKTSIOON | *Külastuskorraldusliku taristu* |  |

**3. TARISTU ANDMED, ASENDIPLAANILINE LAHENDUS**

Asendiplaan toodud lisas [1].

Objekti juurdepääs: Liiapeksi-Loksa tee

|  |  |  |
| --- | --- | --- |
| *Taristu, taristu element* | *Kogus vm* | *Info/kirjeldus* |
| Infosein/infotahvli kogum | *1* | *Max 2m kõrge, 5 m lai* |
| Invakäimla (DC) | *2* |  |
| Jäätmemahuti/d |  | *Vastavalt projekteerija planeeringule. Orienteeruv maht 0,25 m3, pealt suletud* |
| Kauplemisala (2 müügipunkti) | *1* | *Kauplemisala pind 6x10m, kohtade arv 2 ja lahendus vastaval projekteerija planeeringule* |
| pink |  | *Kogus vastavalt projekteerija planeeringule* |

**4. KAITSET JA TEGEVUSI REGULEERIVAD AKTID**

|  |  |  |
| --- | --- | --- |
| *Seadused* | [*Looduskaitseseadus*](https://www.riigiteataja.ee/akt/110072020057?leiaKehtiv) | *Parkla jääb Lahemaa rahvuspargi piirides välja* |
| [*Metsaseadus*](https://www.riigiteataja.ee/akt/110072020075?leiaKehtiv) | *Järgida Metsaseadusest tulenevaid piiranguid.* |
| [*Veeseadus*](https://www.riigiteataja.ee/akt/110122020036?leiaKehtiv) | *Järgida Veeseadusest tulenevaid piiranguid.* |
| [*Liiklusseadus*](https://www.riigiteataja.ee/akt/110122020015?leiaKehtiv) | *Parkimine ja liikluskorraldus peab olema reguleeritud vastavalt Liiklusseaduses sätestatud korrale.* |
| [*Tuleohutuse seadus*](https://www.riigiteataja.ee/akt/110122020035?leiaKehtiv) | *Järgida Tuleohutuse seadusest tulenevaid piiranguid.* |
|  | [*Planeerimisseadus*](https://www.riigiteataja.ee/akt/119032019104?leiaKehtiv) | *Järgida Planeerimisseadusest tulenevaid piiranguid.* |
|  | [*Ehitusseadustik*](https://www.riigiteataja.ee/akt/110122020005?leiaKehtiv) | *Järgida Ehitusseadustiku sätteid.* |
| Määrused, nõuded, planeeringud, arengukavad | [*Valla*](https://www.laanerannavald.ee/uldplaneering) *üldplaneering* |  |
| [*Puudega inimeste erivajadustest tulenevad nõuded ehitisele*](https://www.riigiteataja.ee/akt/131052018055) | *Järgida nõudeid erivajadust arvestavale tualettruumile ja juurdepääsu sellele* |
| RMK sisesed korrad, juhendid | *Külastusobjektide komplektsuse ja korrasoleku juhis* | *Lisatud lähteülesandele* |
|  | [*RMK firmastiili käsiraamat*](http://www.rmk.ee/files/firmastiili_kasiraamat_ver15b.pdf) |  |

**5. NÕUDED RAJATISE KUJUNDUSELE, MATERJALIDELE**

1. Uus projekteeritav taristu peab moodustama tervikliku kontseptsiooni, sobima ümbritsevasse keskkonda ning arvestama lähiümbruse väljakujunenud arhitektuurset eripära, kujundusliku stiili ja ehitustavasid.
2. Projekteeritavad taristu elemendid peavad maastikku sobituma ning tagama võimalikult maastiku hea seisundi säilimise.
3. Projekteeritavad taristu elemendid peavad tagama külastajate ohutuse ja turvalisuse.
4. Kinnitusvahendid kuumtsingitud, va. juhul, kui pikemaajalise hea seisundi säilimiseks on otstarbekas kasutada teisi lahendusi.
5. Projekteeritava taristu välikäimlale peab tagama ligipääsu ratastoolis liikujale ~~ligipääsu.~~

|  |
| --- |
| **Lõplik materjalide valik ja projektlahendused tuleb projekteerimise käigus kooskõlastada tellijaga.** |

**6. MUUD ERINÕUDED**

1. Projekti seletuskirjas mh käsitleda eraldi peatükkidena keskkonnakaitse meetmeid ning jäätmekäitlust ehitustööde raames.
2. Koostada juhised (ehitusaegsete ajutiste ehitiste ja rajatiste ning juurdepääsuteede plaan koos seletuskirjaga) tegevuseks ehitustööde teostamisel.
3. Projekt peab mh sisaldama detailset ehitustööde ja materjalide loetelu koos füüsiliste mahtude määramisega, mis võimaldab ehitustööde (riigi)hanke läbiviimist ja ehitushinna määramist.

**7. PROJEKTEERIMISTÖÖDE TÄHTAJAD**

|  |
| --- |
| Projekteerimistööde kõikide etappide teostamiseks alates hankelepingu sõlmimisest on 2 kuud. |
| Projekteerija kohustus osutada mõistlikus mahus kaasabi ehitustööde käigus tekkivate projektiga seotud küsimuste lahendamisel lõpeb ehitustööde lõppemisega. |

**8. LISAD:**

1. Lisa 1-1 Eastconsult OÜ põhiprojekt Töö nr: 22010 Viru raba õpperaja parkla

2. Lisa 1-2 Külastusobjektide komplektsuse ja korrasoleku juhis

|  |  |
| --- | --- |
| **Koostas:** | *Timo Kangur* |
| **Kuupäev:** | *26.04.2024* |